Kliučborkas
Kliučborkas (lenk. Kluczbork) – miestas pietvakarinėje Lenkijos dalyje, Opolės vaivadijoje, į šiaurės rytus nuo Opolės, prie Stobravos upės (Odros intakas). Apskrities (pavieto) centras. Geležinkelių mazgas: linijos į Poznanę, Katovicus, Vroclavą, Opolę; taip pat plentai į Opolę, Liublinecą, Kempną, Veliunį, Olesnicą. Mašinų, metalo dirbinių gamybos, maisto (malimo, pieno), medienos apdirbimo (baldų gamyba, lentpjūvė), statybinių medžiagų, trikotažo, siuvimo, odos pramonė. Veikia krašto muziejus, jame yra didžiausia Lenkijoje avilių kolekcija. Vyksta kasmetinės tarptautinės jaunių dviračių lenktynės.